**Karen Inga (Basken) Werenskiold** (født 30. april 1889 i Paris, død 13. oktober 1952) var en norsk lege og radiolog.

Yrkesliv
--------

Efter examen artium i 1908 ble hun cand.med. i 1918. Hun arbeidet som kandidat ved Rikshospitalet fra 1919 til 1924. Deretter fikk hun et universitetsstipendium for å studere et år ved Serafimerlasarettet i Stockholm. Hun begynte ved Serafimerlasarettets røntgeninstitutt den 25. september 1924, med den kjente radiologen Gösta Forssell (1876–1950) som veileder. Etter året ved Serafimerlasarettet fortsatte hun med Forssell som veileder ved Radiumhemmet i Stockholm. Den 1. januar 1926 ble hun ansatt som assistentlege (3. underläkare) ved Radiumhemmet.

Tilbake i Oslo var hun reservelege ved Vor Frue Hospitals nye røntgeninstitutt fra 1. november 1927 til 15. september 1928. Hun ble ansatt som lege ved Vor Frues Hospitals røntgeninstitutt den 1. juni 1928. Den 7. desember 1928 ble hun godkjent som spesialist i medisinsk radiologi. Fra 1934 til 1937 var hun assistent ved Ullevål sykehus' patologisk-anatomiske laboratorium. Hun tok doktorgraden ved Universitetet i Oslo i 1939, og blev den fjerde kvinnen som tok den medisinske doktorgrad i Norge. Samme år ble hun ansatt som overlege ved røntgeninstituttet ved Oslo kommunale legevakt.

Utgivelser
----------

* Werenskiold, Basken (1939). *Über Bau und Funktion der Rippenhöckergelenke*. Oslo: I kommisjon hos Dybwad.  [Doktorgradsarbeide]

Familieliv
----------

Hun var datter av kunstnerparet Erik Werenskiold (1855–1938) og Sophie Thomesen (1849–1926; søster av Fernanda Nissen). Karen var søster til geolog Werner Werenskiold (1883–1961) og billedhugger Dagfin Werenskiold (1892–1977).

Hun giftet seg rundt 1914 med juristen Johan Herman Lie (1884–1960), sønn av matematikkprofessor Sophus Lie. Sammen fikk de sønnen Per i Paris i 1922. Ekteskapet ble oppløst i 1925. På 1930-tallet bodde hun på Lysaker med sin gamle far. Sønnen Per ble atomfysiker og forsvant under et stipendiatopphold ved NTH i Trondheim. Han hadde forulykket i en skrent, bare et halvt år før Karen selv gikk bort.

Referanser
----------

1. 1 2   runeberg.org[Hentet fra Wikidata]
2. ↑  Karen Inga Werenskiold i Hvem er Hvem, 1930.
3. 1 2 3 4 5 6 7 8 9 10  «Werenskiold, Karen Inga (Basken), 1889-1952». *Norges leger*. Den norske lægeforening. 1996. s. 623. ISBN 8290921454.
4. ↑  Karen Inga Werenskiold i Hvem er Hvem, 1948.
5. ↑  *Kvinnelig doktorand kremert* den 29. juni 1956, i anledning den femte doktorgraden til Eva Walaas. De tre første var Alexandra Ingier i 1914, Inga Saeves i 1916 og Kirsten Utheim Toverud i 1923.
6. ↑  *Overlæge Basken Werenskiold*, nekrolog i Norges Kvinder den 17. oktober 1952.
7. ↑  Øverland, Janneken (1995). *Cora Sandel : en biografi*. Oslo: Gyldendal. s. 303. ISBN 82-05-22366-1. OCLC 34549338.
8. ↑  *En høvding i sagaens og kunstens verden. Et besøk hos maleren ERIK WERENSKIOLD, otti år den 11. februar 1935, men vital og full av tvilsomme anekdoter* i Smaalenenes Tidende den 9. februar 1935.
9. ↑  *Studentene fra 1908*. Oslo: Malling. 1958.
10. ↑  *Per Werenskiold ble funnet som lik i går* i Aftenposten den 3. mars 1952.

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF **·** ISNI **·** Fangeregisteret

 |